EUROPA-KOMMISSIONEN Bruxelles, den 7.10.2021 COM(2021) 618 final 2021/0316(BUD) Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Spanien - EGF/2021/001 ES/País Vasco metal



BEGRUNDELSE BAGGRUND FOR FORSLAGET 1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen"). 2.Den 25. juni 2021 indgav de spanske myndigheder ansøgning EGF/2021/001 ES/País Vasco metal om økonomisk EGF-støtte som følge af afskedigelser i den økonomiske sektor, som er klassificeret under NACE rev. 2 hovedgruppe 25 (Jern- og metalvareindustri, undtagen maskiner og udstyr) i NUTS 2-regionen i País Vasco (ES21) i Spanien. 3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt. RESUMÉ AF ANSØGNINGEN EGF-ansøgning EGF/2021/001 ES/País Vasco metal Medlemsstat Spanien Berørt(e) region(er) (på NUTS 2-niveau) País Vasco (ES21) Dato for indgivelse af ansøgningen Den 25. juni 2021 Dato for kvittering for modtagelse af ansøgningen Den 28. juni 2021 Dato for anmodning om yderligere oplysninger Den 9. juli 2021 Frist for indsendelse af yderligere oplysninger Den 30. juli 2021 Frist for afslutningen af vurderingen Den 8. oktober 2021 Interventionskriterium EGF-forordningens artikel 4, stk. 2, litra b)

Antal berørte virksomheder 6 Økonomisk(e) aktivitetssektor(er) (NACE (rev. 2) hovedgruppe) Hovedgruppe 25 (Jern- og metalvareindustri, undtagen maskiner og udstyr) Referenceperiode (seks måneder): 2. juni 2020 – 2. december 2020 Antal afskedigelser i referenceperioden 491 Samlet antal tiltænkte støttemodtagere 300 Budget til de individualiserede tilbud (EUR) 1 384 950 EGF-implementeringsbudget (EUR) 0 044 000 Samlet budget (EUR) 1 428 950 EGF-støtte (85 %) i EUR 1 214 607 VURDERING AF ANSØGNINGEN Sagsforløb 4.De spanske myndigheder indgav ansøgning EGF/2021/001 ES/País Vasco metal den 25. juni 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen den 28. juni 2021 og anmodede de spanske myndigheder om yderligere oplysninger den 9. juli 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 8. oktober 2021. Ansøgningens støtteberettigelse Berørte virksomheder og støttemodtagere 5.Ansøgningen vedrører 491 afskedigede arbejdstagere, hvis aktivitet er ophørt i den økonomiske sektor, der er klassificeret under NACE (rev. 2) hovedgruppe 25 (Jern- og metalvareindustri, undtagen maskiner og udstyr), hvoraf 192 er blevet indrapporteret til myndighederne i forbindelse med kollektive afskedigelser. De kollektive afskedigelser vedrører i alt 6 virksomheder. Alle afskedigelser fandt sted i NUTS 2-regionen País Vasco (ES21). Interventionskriterier 6.De spanske myndigheder indgav ansøgningen i medfør af interventionskriteriet i EGF-forordningens artikel 4, stk. 2, litra b), som forudsætter aktivitetsophør for mindst 200 afskedigede arbejdstagere i løbet af en seksmåneders referenceperiode, i virksomheder, der alle er aktive inden for samme økonomiske sektor, som defineret på NACE rev. 2-hovedgruppeniveau, og som befinder sig i en region eller to sammenhængende regioner på NUTS 2-niveau i en medlemsstat. Der var 491 afskedigede arbejdstagere i NUTS 2-regionen País Vasco (ES21). 7.Referenceperioden på seks måneder for ansøgningen løb fra den 2. juni 2020 til den 2. december 2020. Beregning af afskedigelser og aktivitetsophør 8.De afskedigede arbejdstageres arbejdsophør i referenceperioden er blevet beregnet som følger: –192 fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF skriftligt underrettede den kompetente offentlige myndighed om de planlagte kollektive afskedigelser. De spanske myndigheder bekræftede forud for datoen for afslutningen af Kommissionens vurdering, at disse 192 afskedigelser faktisk har fundet sted, og

–299 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt. Støtteberettigede modtagere 9.Det samlede antal støtteberettigede modtagere er derfor på 491. Beskrivelse af de begivenheder, der førte til afskedigelser og aktivitetsophør 10.De begivenheder, der gav anledning til disse afskedigelser, er et resultat af den økonomiske krise forårsaget af covid-19-pandemien. 11.De strenge nedlukningsforanstaltninger, der blev gennemført i Spanien i andet kvartal af 2020, resulterede i en begrænsning af ikkevæsentlige økonomiske aktiviteter og tjenesteydelser, som ramte metalsektoren hårdt. Da nedlukningsforanstaltningerne blev lempet, blev metalsektoren også ramt af andre problemer i forbindelse med pandemien, som f.eks. mangel på forsyninger og råmaterialer, vanskeligheder med at tilpasse faciliteter til forskrifterne til bekæmpelse af covid-19, smittespredning og isolationsforanstaltninger over for arbejdstagere eller mobilitetsproblemer. 12.Ifølge data fra Confemetal har pandemien haft en betydelig indvirkning på aktiviteten og omsætningen i de virksomheder, der opererer i metalsektoren, med negative konsekvenser for beskæftigelsen og virksomhedernes likviditet (betalingsmisligholdelser, adgang til kredit osv.). 13.I 2020 (udsving fra år til år) faldt produktionen med mere end 50 % i 18 % af metalvirksomhederne. Omsætningen faldt med mere end 50 % i 16 % af virksomhederne. En tredjedel af metalvirksomhederne oplevede et fald på mellem 30 % og 50 % i både produktion og omsætning. 14.Produktions-, omsætnings- og prisindeksene for sektoren for forarbejdede metalprodukter faldt år for år i alle kvartaler i 2020. 2019 2020 1. kvartal 2. kvartal 3. kvartal 4. kvartal 1. kvartal 2. kvartal 3. kvartal 4. kvartal Produktionsindeks (IPIMET) 6,4 4,5 1,9 3,6 -9,4 -32,9 -8,2 -2,7 Metalindustriens omsætningsindeks (ICNMET) 4,9 2,8 -0,7 1,6 -10,4 -34,5 -8,5 -3,9 Industriprisindeks (IPRIMET) 1,3 0,9 0,4 0,2 -0,3 -0,7 -0,5 0,2 Kilde: Confemetal 15.Nedgangen i aktivitet og omsætning førte til afskedigelser. På trods af den omfattende anvendelse af ordninger med nedsat arbejdstid fandt der afskedigelser sted i 14 % af virksomhederne i metalsektoren, hvilket påvirkede 10,6 % af arbejdsstyrken i sektoren. De afskedigelser, der er berørt af denne ansøgning, begyndte i 2020 i 2. kvartal. Afskedigelsernes forventede virkning på økonomien på lokalt, regionalt og nationalt plan og på beskæftigelsen 16.I Baskerlandet tegner sektoren for forarbejdede metalprodukter sig for 27,4 % af bruttoværditilvæksten i industrien. Industriens relative vægt i forhold til den regionale bruttoværditilvækst som helhed er på ca. 24 %. På nationalt plan udgør bruttoværditilvæksten i industrien 14,5 % af bruttoværditilvæksten, mens gennemsnittet for EU-28 er på 18,8 %. 17.På grund af dens store betydning i den regionale økonomi har vanskelighederne i sektoren for forarbejdede metalprodukter haft en betydelig indvirkning på den regionale økonomi og beskæftigelsen. I begyndelsen af 2020 var arbejdsløsheden (år for år) i sektoren faldende. Siden marts 2020 har tendensen dog ændret sig drastisk på grund af pandemien. I august 2020 var der 25 % flere arbejdsløse end seks måneder tidligere. Jobtabet i industrien har været større end i alle andre sektorer tilsammen.



Arbejdsløshed i Baskerlandet i 2020

(år for år)

(i %)

Kilde: Lanbide - Servicio Vasco de Empleo 18.Selv om den registrerede arbejdsløshed fra januar til maj 2021 har været faldende (6,21 %), er den stadig 4,6 % højere end niveauet før pandemien. Desuden er opsvinget ikke til lige stor gavn for alle grupper. I maj 2021 udgjorde langtidsledigheden 55,6 % af den samlede arbejdsløshed (3,6 procentpoint højere end i januar 2021), og arbejdsløse med en grunduddannelse eller mindre udgjorde 60,8 % (1,1 procentpoint højere end i januar).

Anvendelse af EU's kvalitetsramme for foregribelse af forandringer og omstruktureringer 19.De spanske myndigheder har i deres ansøgning om EGF-støtte beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer. De spanske myndigheder fremhæver nøglebegreberne i den baskiske erhvervsuddannelsesplan, den baskiske beskæftigelsesstrategi og programmet for grønne job. Instansen til overvågning af erhvervslivets situation (Observatory of Industrial Situation) fører tilsyn med den økonomiske situation. HOBETUZ (Den baskiske fond for efter- og videreuddannelse) tilbyder uddannelse til personer i aktiv beskæftigelse, hvorimod AukerabeRRi er et nyt genplaceringsprogram lanceret i 2021 med det formål at omskole og omfordele arbejdstagere, der er blevet afskediget fra kriseramte sektorer. Begge er integreret i den offentlige arbejdsformidling Lanbide (den offentlige arbejdsformidling i País Vasco). Inddragelsen af arbejdsmarkedets parter sikres gennem deres repræsentation i Lanbides bestyrelse, som består af repræsentanter for regionalregeringen, fagforeninger og arbejdsgiverorganisationer. 20.Med hensyn til de aktiviteter, der allerede er gennemført for at hjælpe afskedigede arbejdstagere, har de spanske myndigheder oplyst, at Lanbide (den offentlige arbejdsformidling i País Vasco) har givet arbejdstagerne adgang til sine generelle tjenester. Arbejdstagerne blev også informeret om deres berettigelse til at deltage i pilotprogrammet AukerabeRRi. De 178 arbejdstagere, der har ret til genplaceringsprogrammer, har allerede gennemført dem. Komplementaritet med de foranstaltninger, der finansieres af nationale midler eller EU-midler 21.De spanske myndigheder har bekræftet, at de foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. 22.Den samordnede pakke af individualiserede tilbud supplerer de foranstaltninger, der finansieres ved hjælp af andre nationale midler eller EU-midler, såsom AukerabeRRi eller de allerede nævnte genplaceringsprogrammer. Høring af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder 23.De spanske myndigheder har tilkendegivet, at den samordnede pakke af individualiserede tilbud er blevet sammensat i samråd med arbejdsmarkedets parter. Ansøgningen, som tidligere er blevet drøftet på forskellige tekniske møder, blev bekræftet af Lanbides bestyrelse på mødet den 2. juli 2021. 24.Der blev afholdt yderligere møder den 19. januar og den 2. februar 2021 med Federación Vizcaína de Empresas del Metal, (sammenslutningen af metalvirksomheder i Biscaya), Asociación de Empresas de Guipúzcoa — ADEGI (erhvervssammenslutningen i Gupúzcoa) og SEA-Empresas Alavesas (erhvervssammenslutninger i Alava). Alle disse arbejdsgiverorganisationer og relevante klyngeorganisationer bidrog til forslaget. Tiltænkte støttemodtagere og foreslåede foranstaltninger Tiltænkte støttemodtagere 25.Det anslåede antal afskedigede arbejdstagere, der forventes at deltage i foranstaltningerne, er på 300. Fordelingen af arbejdstagerne efter køn, alder og uddannelsesniveau er som følger: Kategori Antal tiltænkte

støttemodtagere Køn: Mænd: 265 (88,3 %) Kvinder: 35 (11,7 %) Ikkebinær 0 (0,0 %) Aldersgruppe: Under 30 år: 22 (7,3 %) 30-54-årige: 216 (72,0 %) Over 54 år: 62 (20,7 %) Uddannelsesniveau Sekundæruddannelse på første trin eller derunder 107 (35,7 %) Sekundæruddannelse på andet trin eller niveauet mellem sekundær og tertiær uddannelse 68 (22,6 %) Tertiær uddannelse 125 (41,7 %) Foreslåede foranstaltninger 26.De individualiserede tilbud til afskedigede arbejdstagere omfatter følgende foranstaltninger: –Generelle informations- og velkomstmøder og udredning af profil: Velkomstmøderne er den første foranstaltning, der vil blive tilbudt alle tiltænkte støttemodtagere, og omfatter generelle oplysninger om tilgængelige programmer for erhvervsrådgivning, uddannelse og incitamenter. De individuelle informationsmøder omfatter udredning af deltagerens profil og tildeling af den rådgiver, der skal ledsage arbejdstageren under processen hen imod genansættelse. –Der vil blive ydet erhvervsvejledning gennem kollektive og individuelle møder. –Intensiv hjælp til jobsøgning, herunder workshopper om jobsøgnings- og rekrutteringsprocesser, aktiv søgning efter lokale og regionale beskæftigelsesmuligheder og jobmatching. –Støtte til iværksættelse Arbejdstagere, der er interesserede i at blive selvstændige, vil få individuel vejledning og uddannelse, som kan omfatte planlægning, gennemførlighedsundersøgelser, udarbejdelse af forretningsplaner, hjælp til at identificere finansieringsmuligheder osv. –Støtte til virksomhedsetablering: Arbejdstagere, der etablerer en virksomhed eller starter som selvstændig, modtager støtte på op til 8 000 EUR som hjælp til etableringsomkostninger

–Uddannelse: Dette vil omfatte 1) uddannelse i centrale og horisontale kompetencer, som f.eks. digitale færdigheder, kvalitetsstyring, forebyggelse af erhvervsbetingede risici osv. 2) omskoling inden for erhvervsuddannelse —for dem, der vælger at omlægge deres karriere uden for metalsektoren—, f.eks. logistik, lagerforvaltning, byggeri- og anlæg og energieffektivitet, fødevareindustri, håndtering af by- og industriaffald, fritidsaktiviteter for ældre osv. 3) opkvalificering inden for erhvervsuddannelser for at tage hensyn til de færdigheder, der efterspørges i metalsektoren, som f.eks. samling og delmodellering ved hjælp af 3D-CAD, Programmering af CNC-værktøjsmaskiner CATIA mekanisk design, gaffeltrucks, overheadkraner og løfteplatforme, metalforarbejdning af tynde plader og fremstilling af kedler, svejsning (olie-ilt-brænder, halvautomatisk, TIG osv.), maskinbearbejdning til spåntagning, maskinbearbejdning til slibning, maskinbearbejdning til formgivning osv. og 4) uddannelse på jobbet, der er tiltænkt ledige stillinger, hvor der mangler egnede kandidater. Efter veloverstået uddannelse vil den pågældende arbejdstager få tilbudt en kontrakt. –Godtgørelser til deltagelse, jobsøgning og uddannelse: Der er afsat en deltagelsesgodtgørelse på op til 300 EUR til dem, der deltager i alle de individuelle rådgivningsaktiviteter, der er fastsat i deres individuelle plan for genindslusning. De arbejdstagere, der deltager aktivt i foranstaltningen "Intensiv hjælp til jobsøgning" eller færdiggør en uddannelse, modtager et engangsbeløb på 400 EUR. 27.Foranstaltningerne er planlagt således, at de er i overensstemmelse med den spanske strategi for cirkulær økonomi. Uddannelse bidrager til at sætte skub i den digitale omstilling i industrien. Der er taget hensyn til konklusionerne i DESI 2020-rapporten for at fastlægge indholdet af uddannelsen i digitale færdigheder. Pakken vil bidrage til udbredelsen af de horisontale færdigheder, der kræves i den digitale tidsalder og i en ressourceeffektiv økonomi, i overensstemmelse med artikel 7, stk. 2, i EGF-forordningen. 28.Den samordnede pakke af individualiserede tilbud, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foreslåede foranstaltninger erstatter ikke passive socialsikringsforanstaltninger. 29.De spanske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger. Anslået budget 30.De anslåede samlede omkostninger er på 1 428 950 EUR og omfatter udgifterne til de individualiserede tilbud på 1 384 950 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 44 000 EUR. 31.Der anmodes om økonomisk EGF-støtte på i alt 1 214 607 EUR (85 % af de samlede omkostninger). 32.Den nationale forfinansiering og medfinansiering stammer fra Lanbide, den baskiske offentlige arbejdsformidling.



Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 2, litra a)) Generelle oplysninger. Velkomst og udredning af profil

(Difusión y presentación del proyecto. Acogida) 300 406 121 800 Erhvervsvejledning

(Asesoramiento y orientación laboral) 300 455 136 500 Intensiv hjælp til jobsøgning

(Apoyo a la búsqueda de empleo) 280 750 210 000 Støtte til iværksættelse

(Apoyo a personas emprendedoras) 20 1 838 36 750 Støtte til virksomhedsetablering

(Ayuda al emprendimiento) 10 8 000 80 000 Uddannelse.

(Desarrollo profesional y prácticas en empresas) 300 1 486 445 900 Subtotal (a): Procentdel af pakken af individualiserede tilbud – 1 030 950 (74,44 %) Godtgørelser og incitamenter (foranstaltninger i henhold til EGF-forordningens artikel 7, stk. 2, litra b)) Incitamenter

(Ayuda por la participación) 300 1 180 354 000 Subtotal (b): Procentdel af pakken af individualiserede tilbud – 354 000 (25,56 %) Aktiviteter i henhold til EGF-forordningens artikel 7, stk. 5 1. Forberedelse – 3 000 2. Forvaltning – 3 000 3. Oplysning og offentlig omtale – 3 000 4. Kontrol og rapportering – 35 000 Subtotal (c): Procentdel af de samlede omkostninger: – 44 000 (3,08 %) Samlede omkostninger (a + b + c): – 1 428 950 EGF-støtte (85 % af de samlede udgifter) – 1 214 607 33.Omkostningerne ved de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 2, litra b), overstiger ikke 35 % af de samlede omkostninger ved den samordnede pakke af individualiserede tilbud. De spanske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne. 34.De spanske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 22 000 EUR pr. støttemodtager. Periode for udgifternes støtteberettigelse 35.De spanske myndigheder begyndte den 11. juni 2021 at yde individualiserede tilbud til de tiltænkte støttemodtagere. Udgifterne til foranstaltningerne vil derfor være berettigede til økonomisk EGF-støtte fra den 11. juni 2021 og indtil 24 måneder efter datoen for finansieringsafgørelsens ikrafttræden. 36.De spanske myndigheder påtog sig den administrative udgift, der skal gennemføre EGF, den 1. februar 2021. Udgifterne til forberedelse, forvaltning, oplysning, offentlig omtale, kontrol- og rapporteringsforanstaltninger vil derfor være berettigede til økonomisk EGF-støtte fra den 1. februar 2021 og indtil 31 måneder efter datoen for finansieringsafgørelsens ikrafttræden. Forvaltnings- og kontrolsystemer 37.Ansøgningen indeholder en beskrivelse af de forvaltnings- og kontrolsystemer, som fastlægger de involverede organers ansvarsområder. De spanske myndigheder har meddelt Kommissionen, at den økonomiske støtte vil blive forvaltet og kontrolleret af de samme organer, som forvalter og kontrollerer Den Europæiske Socialfond Plus. Lanbide vil fungere som bemyndiget organ for forvaltningsmyndigheden. Tilsagn afgivet af den pågældende medlemsstat

38.De spanske myndigheder har givet alle nødvendige garantier med hensyn til følgende: –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. –De virksomheder, som gennemfører afskedigelser, og som har fortsat deres aktiviteter efter afskedigelserne, har opfyldt deres lovmæssige forpligtelser og sørget for deres arbejdstagere i overensstemmelse hermed. –Dobbeltfinansiering vil blive forhindret. –Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 39.EGF må ikke overstige et maksimalt årligt beløb på 186 mio. EUR (i 2018-priser), jf. artikel 8 i Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027. 40.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1 og 2, og under hensyntagen til antallet af tiltænkte støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 214 607 EUR, hvilket svarer til 85 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen. 41.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 9 i den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter. Tilhørende retsakter 42.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 1 214 607 EUR. 43.Samtidig med at Kommissionen vedtog dette forslag til en afgørelse om at mobilisere EGF, vedtog den en afgørelse om økonomisk støtte, der udgør en finansieringsafgørelse som omhandlet i finansforordningens artikel 110. Den pågældende afgørelse om finansiering træder i kraft på den dato, hvor Kommissionen underrettes om Europa-Parlamentets og Rådets godkendelse af budgetoverførslen. 2021/0316 (BUD) Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Spanien - EGF/2021/001 ES/País Vasco metal EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde,